
BIROUL PERMANENT  AL 
CAMEREI DEPUTAŢILOR
Vă înaintăm, alăturat, raportul comun asupra propunerii legislative pentru completarea art.32 din Ordonanţa de urgenţă a Guvernului nr.195/2005 privind protecţia mediului, trimisă Comisiei pentru mediu şi echilibru ecologic şi Comisiei pentru administraţie publică şi amenajarea teritoriului pentru examinare pe fond, cu adresa nr.PL-x.769 din 2 noiembrie 2015.
PREŞEDINTE,                                                         VICEPREŞEDINTE,
           Ion CUPĂ                                                                       Ion CĂLIN

RAPORT  COMUN
asupra propunerii legislative pentru completarea art.32 din Ordonanţa de urgenţă a Guvernului nr.195/2005 privind protecţia mediului
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic şi Comisia pentru administraţie publică şi amenajarea teritoriului au fost sesizate spre dezbatere în fond, în procedură obişnuită, cu propunerea legislativă pentru completarea art.32 din Ordonanţa de urgenţă a Guvernului nr.195/2005 privind protecţia mediului, trimisă cu adresa nr.Pl-x.769 din 2 noiembrie 2015 şi înregistrat cu nr.4c-27/314/3 noiembrie 2015, respectiv nr.4c-6/412/2 noiembrie 2015.
Propunerea legislativă are ca obiect completarea art.32 din Ordonanţa de urgenţă a Guvernului nr.195/2005 privind protecţia mediului, aprobată cu modificări şi completări prin Legea nr.265/2006, cu modificările şi completările ulterioare, intervenţia legislativă vizând interzicerea construirii instalaţiilor pentru valorificarea şi eliminarea deşeurilor periculoase şi/sau radioactive la o distanţă mai mică de 20 km faţă de linia de ţărm a Mării Negre, de ariile protejate şi de localităţile urbane, în vederea întăririi măsurilor de protecţie a mediului, şi implicit, de realizare a unui nivel adecvat de protejare a sănătăţii publice.


Senatul, în calitate de prima Cameră sesizată, a respins propunerea legislativă în şedinţa din data de 28 octombrie 2015.
La întocmirea prezentului raport comun, Comisiile au avut în vedere avizul favorabil al Consiliului Legislativ (nr.633/117.06.2015), avizul negativ al Comisiei  pentru industrii şi servicii (nr.4c-3/335/10.11.2015), avizul favorabil al Comisiei juridice, de disciplină şi imunităţi(nr.4c-11/1387/17.11.2015), precum și punctele de vedere negative al Guvernului (nr.1537/30.09.2015; nr.1908/01.03.2016 și nr.871/MRP/24.02.2017).
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările si completările ulterioare, Comisiile au examinat propunerea legislativă, sus menţionată, în şedinţe separate.

Comisia pentru administraţie publică şi amenajarea teritoriului a examinat proiectul de Lege în şedinţa din 19 aprilie 2016. La lucrările Comisiei au fost prezenţi 20 deputaţi, din totalul de 22 membri ai Comisiei.

Comisia pentru mediu şi echilibru ecologic a examinat proiectul de Lege în şedinţa din 19 septembrie 2017. Din numărul total de 17 membri ai Comisiei pentru mediu şi echilibru ecologic au participat la şedinţă  13 deputaţi.
La dezbaterea proiectului de Lege a participat în calitate de invitat, în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare,  domnul Rebedea Constantin, consilier în cadrul Ministerului Mediului, doamna Marinela Drăcea, președintele Patronatului din industria cimentului si altor produse minerale pentru construcții din România (CIROM).
În urma dezbaterilor şi a opiniilor exprimate membrii celor două Comisii au constatat ca măsura propusă de iniţiatori apare ca fiind insuficient reglementată în ceea ce priveşte modalitatea de constatare, încadrare şi sancţionare a interdicţiei respective, având în vedere că OUG nr. 195/2005 prevede în mod expres o serie de obligaţii cu privire la protecţia mediului stabilite în sarcina persoanelor fizice şi juridice, a căror nerespectare este reglementată inclusiv sub aspectul constatării, încadrării ca şi contravenţii/infracţiuni, după caz, precum şi al sancţionării acestora, în condiţiile legii.

Față de cele menționate, membrii Comisiilor sesizate în fond au hotărât, cu majoritate de voturi, respingerea propunerii legislative pentru completarea art.32 din Ordonanţa de urgenţă a Guvernului nr.195/2005 privind protecţia mediului, precum și respingerea amendamentului prezentat în anexa raportului preliminar al Comisiei pentru administraţie publică şi amenajarea teritoriului.
Camera Deputaţilor este Camera Decizională potrivit prevederilor art.75 alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat, cu modificările si completările ulterioare.
În raport de obiectul şi conţinutul reglementării, proiectul de lege face parte din categoria legilor ordinare.
        PREŞEDINTE,                                                               VICEPREŞEDINTE,                   

          Ion CUPĂ                                                                        Ion CĂLIN                      

       SECRETAR,                                                                        SECRETAR,
    Petru FARAGO                                                                   Angelica FĂDOR
Consilier parlamentar, Andreea Negulescu                                                     Șef serviciu, Sofia Chelaru

                                                                                                                Consilier parlamentar, Nicoleta Toma

                                                                                        ANEXA         

Amendament respins

	Text propunere

 legislativă  
	Text amendament propus 

Amendamentului propus
	Camera decizională

	Art.32.
(31) Este interzisă construirea instalaţiilor pentru valorificarea şi eliminarea deşeurilor periculoase şi/sau radioactive la o distanţă mai mică de 20 km faţă de linia de ţărm a Mării Negre, faţă de ariile protejate şi faţă de localităţile urbane.
	Art.32.
(31) Este interzisă construirea instalaţiilor pentru valorificarea şi eliminarea deşeurilor periculoase şi/sau radioactive la o distanţă mai mică de 20 km faţă de linia de ţărm a Mării Negre şi faţă de ariile protejate.
(Autori: dep. Mironescu Razvan Horia - PNL şi dep. Victor Manea - PNL)


	Se propune eliminarea localităţilor urbane din rândul elementelor faţă de care se stabileşte limita de 20 km pentru construirea instalaţiilor pentru valorificarea şi eliminarea deşeurilor periculoase şi/sau radioactive. Pentru a nu împiedica unele investiţii care au ca amplasament proximitatea localităţilor urbane şi care au ca obiect de activitate construirea unor astfel de instalații.

